# Luc (Bearn)

Luc (en francés Lucq-de-Béarn) qu'ei ua comuna de Bearn administrada peu departament deus Pirenèus Atlantics e la region de Navèra Aquitània, ancianament d'Aquitània.
La vila qu'èra autes còps dotada d'ua abadia hèra rica qui ne'n demòra quauquas restas. La soa glèisa de Sant Vincenç qu'ei hèra anciana (començada au sègle XI) e lo son autar qu'ei un sarcofag deus purmèrs sègles de l'èra crestiana.

## Geografia

Luc que's tròba au center deu triangle format per las vila de Monenh, Auloron e Navarrencs.

## Toponimia

La prononciacion qu'ei [lyk]. Las fòrmas ancianas que son Villa de Luco, en latin, au sègle Xau, Villa que vocatur Luc, en latin, au sègle Xau, Sanctus-Vincentius de Sylva-Bona, en latin, au sègle XIau, Lucus, en latin, en 1323, Sent-Bisentz de Luc en 1365, Luc en 1385, Lo mostier de Sent-Vinssentz de Luc en 1426, Luc (mapa de Cassini, a la fin deu sègle XVIIIau).
Lo latin classic lucum qu'avèva lo sens « bòsc sacrat », puish lo sens que vengó « bòsc, ahorèst en generau » $^,$.

## Istòria

La vila que s'ei bastida autorn de la glèisa e deu mostièr vodats au culte de Sant Vincenç qui las relíquias e i èran acessadas. L'abadia, d'aubediéncia benedictina que vadó hèra rica. Malurosament, au sègle XVI, las òsts protestantas de Gabriel Ièr de Montgomery, aperadas per la regina Joana III de Labrit per "liberar" Bearn de las armadas francesas de Terride, que cremèn lo mostièr e qui sacamandegèn la ciutat. Au retorn deu culte catolic (horabandit e vedat peu regim de Joana III de Labrit) los benedictins que hon replaçats peus bernabitas dinc a la Revolucion Francesa quan l'abadia e ho venuda a un marchand de Pau ; uei que demòra enqüera ua proprietat privada.
Aus sègles XIX e XX, la vila qui èra estada autes còps ua de las màgers de Bearn, que mermè e que ho ua de las purmèras a alimentar l'emigracion de cap a l'arriu de la Plata.

## Administracion

Lista deus cònsols successius :
| Periòde | Periòde | Identitat |
| març de 2001 | 2026 | Albert Lasserre-Bisconte |
| junh de 1995 | 2001 | Joseph Domecq |
| | 1995 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 970, totala: 1011 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 2 607 | 2 422 | 2 505 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 2 302 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 1 892 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 220 | | | | Cercar | 969 | 966 | 965 | 972 1 008 |
| 2009 | 2010 |
| 971 1 012 | 972 1 014 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Economia

Luc qu'ei ua vila mei que mei agricòla situada dens lo terrador de l'AOC deu juranson.

## Patrimòni

* Las restas deu mostièr que hon classadas monument istoric per l'Estat francés en 1990.
* Glèisa de Sant Vincenç dab un autar deu sègle IV o V.

## Ligam extèrne

* Site oficiau de la comuna

## Véder tanben

* Comunas deus Pirenèus Atlantics

## Nòtas

* ↑ Michel Grosclaude, Dictionnaire toponymique des communes du Béarn, Escòla Gaston Febus, 1991, p. 195
* 1 2 Michel Grosclaude, Dictionnaire toponymique des communes du Béarn, Escòla Gaston Febus, 1991, p. 195
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 416
* Portau de Bearn